Piranti musik iku instrumèn utawa piranti kang digawé utawa diowahi kanggo ngasilaké suwara kang diarani musik. Pathokane sadhengah barang kang ngasilaké swara, lan kanthi cara tinamtu ditata déning musisi, bisa ingaran minangka piranti musik. Sanajan mangkono, tembung iki lumrahé ditujokaké marang piranti kang mligi kanggo dolanan musik. Èlmu kang nyinaoni prakara piranti musik ingaran organologi.

Piranti musik miturut sumber uni 
 Idiofon, iku piranti musik kang sumber uniné asal saka bahan dhasaré. tuladha: kolintang, drum, bongo, kabasa, angklung
 Aerofon, iku piranti musik kang sumber uniné asal saka sebulan hawa. tuladha: suling, trompèt, harmonika, trombone.
 Kordofon, iku piranti musik kang sumber uniné asal saka senar. tuladha: bass, gitar, piyul, gitar, sitar, piano, kecapi
 Membranofon, iku piranti musik kang sumber uniné sala saka selaput utawa membran. tuladha: tifa, drum, kendang, tam-tam, rebana
 Elektrofon, iku piranti musik kang sumber uniné saka tenaga listrik (elektronik). tuladha: kibor, gitar listrik, bass listrik

Piranti musik miturut cara nggunakaké 

 Piranti musik sebul ngasilaké swara nalika kolom hawa ing njeroné digeteraké. Tuladha piranti musik iki trompet lan suling.
 Piranti musik tabuh. Tuladhané: kolintang (mawa nadha), drum (tanpa nadha), lan bongo (tanpa nadha).
 Piranti musik petik. Tuladhané: gitar, gitar bas, kentrung
 Piranti musik gèsèk. Tuladhané: piyul, rebab

Piranti musik